钦定古今图书集成/明伦汇编/氏族典/第201卷 > 《郑樵通志》 > 高允
## 钦定古今图书集成/明伦汇编/氏族典/第201卷 > 《郑樵通志》 > 高允

按《魏书高允传》：“允字伯恭，渤海人也。少孤，夙成有奇
度，为沙门，名法净，未久而罢。性好文学，博通经史，天
文术数，尢好《春秋》《公羊》。郡召功曹。神麚三年，世祖舅
阳平王杜超行征南大将军镇邺，以允为从事中郎，
评狱事，以清平获赏，府解还家。四年，被征，拜中书博
士，迁侍郎，以本官领卫大将军乐安王范从事中郎。”
范西镇长安，允甚有匡益，秦人称之。寻被征还。骠骑
大将军、乐平王丕西讨上邽，复参丕军事。凉州平，以
参谋之勋，赐爵汶阳子，加建武将军。后诏允与司徒
崔浩述成《国记》，领著作郎。寻以本官为秦王翰傅。后
敕以经授恭宗，甚见礼待。浩刊所撰《国史》于《石难》作，
世祖敕允为诏。自浩已下僮吏已上“百二十八人，皆
夷五族”，允持疑不为。世祖怒，命介士执允。恭宗拜请
免之。拜中书令，转太常卿。显祖居谅暗，乙浑专擅朝
命，谋危社稷。文明太后诛之，引允禁中，参决大政。后
允以老疾，频上表乞骸骨，诏不许。皇兴中，诏兼太常，
至兖州祭孔子庙。迁中书监，加散骑常侍，进爵咸阳
公，加镇东将军。寻授使持节、散骑常侍、征西将军、怀
州刺史。太和二年，又以老乞还乡里，十馀章，上卒不
听许，遂以疾告归。其年，诏以安车征允，至都，拜镇军
大将军，领中书监，迁尚书散骑常侍。十年，加光禄大
夫。允历事五帝，出入三省五十馀年，初无谴咎，评刑
三十馀载，内外称平。允十一年正月卒，年九十八，谥
曰文。